**Προεδρικές εκλογές** διεξήχθησαν στο Τζιμπουτί στις 8 Απριλίου 2016. Ο πρόεδρος Ισμαήλ Ομάρ Γκουέλεχ επανεξελέγη για 4η θητεία με ποσοστό 87% των ψήφων στον πρώτο γύρο.

Εκλογικό σύστημα
----------------

Ο Πρόεδρος του Τζιμπουτί εξελέγη με τη χρήση του συστήματος των δύο γύρων. Έπειτα από την αναθεώρηση του συντάγματος το 2010, η θητεία του Προέδρου από εξαετής μειώθηκε κατά ένα έτος σε πενταετής και τα όρια στη θητεία καταργήθηκαν.

Υποψήφιοι
---------

Ο Γκουέλεχ, πρόεδρος από το 1999, διεκδίκησε 4η θητελθα και θεωρείτο ως ο επικρατέστερος νικητής επί των έξι αντιπάλων του. Η Ένωση για την Προεδρική Πλειοψηφία εξέφρασε την πεποίθηση ότι ο Γκουέλεχ θα κέρδιζε σαρωτική νίκη και δεν θα χρειαζόταν να διεξαχθεί και δεύτερος γύρος.

Η Ένωση για την Εθνική Σωτηρία (USN), ένας συνασπισμός αποτελούμενος από επτά κόμματα της αντιπολίτευσης, ισχυρίστηκε ότι από τις εκλογές απουσίαζε η διαφάνεια. Τρία από τα 7 κόμματα αποφάσισαν να μην συμμετάσχουν στις εκλογές, ενώ άλλα δύο έλαβαν μέρος με δικούς τους υποψηφίους, με τον Μοχάμεντ Νταούντ Σεχέμ και τον Ομάρ Ελμί Χαϊρέ να είναι αντίπαλοι. 
Στις εκλογές ήταν υποψήφιοι και τρεις ανεξάρτητοι.

Διεξαγωγή
---------

### Εκδίωξη των δημοσιογράφων

Μία δημοσιογραφική ομάδα του BBC που είχε πάρει συνέντευξη από τον υπουργό Εξωτερικών και από έναν υποψήφιο της αντιπολίτευσης τέθηκαν υπό κράτηση από την αστυνομία. Τα μέλη της ομάδας ισχυρίστηκαν ότι διέθεταν όλα τα απαραίτητα έγγραφα για να εργαστούν στη χώρα, όμως απελάθηκαν έπειτα από οκτάωρη ανάκριση από τις αστυνομικές αρχές. Η κυβέρνηση του Τζιμπουτί δεν έστειλε επίσημη απάντηση στο BBC. Η χώρα κατατάσσεται στην 170η θέση επί συνόλου 180 χωρών στον Δείκτη Ελευθερίας του Τύπου.

Αποτελέσματα
------------

| Υποψήφιος | Κόμμα | Ψήφοι | % |
| --- | --- | --- | --- |
| Ισμαήλ Ομάρ Γκουέλεχ | Λαϊκός Συναγερμός για Πρόοδο | 111.389 | 87,07 |
| Ομάρ Ελμί Χαϊρέ | Ένωση για την Εθνική Σωτηρία | 9.385 | 7,34 |
| Μοχάμεντ Νταούντ Σεχέμ | Ένωση για την Εθνική Σωτηρία | 2.340 | 1,83 |
| Μοχάμεντ Μουσά Αλί | Ανεξάρτητος | 1.946 | 1,52 |
| Χασάν Ιντρίς Αχμέντ | Ανεξάρτητος | 1.770 | 1,38 |
| Τζαμά Αμπντουραμάν Τζαμά | Ανεξάρτητος | 1.103 | 0,86 |
| Άκυρα/λευκά ψηφοδέλτια | 3.845 | – |
| **Σύνολο** | **131.778** | **100** |
| Εγγεγραμμένοι ψηφοφόροι/συμμετοχή | 191.103 | 68,96 |
| Πηγή: Présidence de la République de Djibouti Αρχειοθετήθηκε 2016-06-11 στο Wayback Machine. |

Παραπομπές
----------

1. ↑  Global elections calendar NDI
2. ↑  «Djibouti President Ismail Omar Guelleh wins fourth term». BBC News. 9 Απριλίου 2016.
3. ↑  Djibouti IFES
4. 1 2 3  «Djibouti Presidential Election 2016: Guide To Candidates, Key Issues, Rules And Results». *International Business Times*. Ανακτήθηκε στις 8 Απριλίου 2016.
5. ↑  «Djibouti's Guelleh seeks fourth term, opposition candidates doubt integrity of vote». *Channel NewsAsia*. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 8 Απριλίου 2016.
6. ↑  «Liste des Canditats». *CENI*. Αρχειοθετήθηκε από το πρωτότυπο στις 25 Απριλίου 2016. Ανακτήθηκε στις 8 Απριλίου 2016.
7. ↑  «Djibouti expels BBC reporters ahead of presidential vote». *BBC News* (στα Αγγλικά). Ανακτήθηκε στις 8 Απριλίου 2016.
8. ↑  «Djibouti expels BBC journalists ahead of tomorrow's elections». *Eagle Online*. Ανακτήθηκε στις 8 Απριλίου 2016.
9. ↑  «2015 World Press Freedom Index». *Reporters without Borders*. Αρχειοθετήθηκε από το πρωτότυπο στις 19 Απριλίου 2016. Ανακτήθηκε στις 8 Απριλίου 2016.